સ્વામિનારાયણ સંપ્રદાયના તીર્થધામ વડતાલમાં યોગીની એકાદશી પર્વ નિમિતે શ્રી લક્ષ્મીનારાયણ દેવ, શ્રી હરિકૃષ્ણમહારાજ સહિત આદિદેવોને જૂઇ પુષ્પનો વિશેષ શણગાર કરાયો હતો. જૂઇના સુગંધિત પુષ્પથી સમગ્ર મંદિર મહેકી ઉઠયું હતું. આ દર્શનનો લાભ લઇને હરિભકતો કૃતકૃત્ય થયા હતા. વડતાલ સ્વામિનારાયણ મંદિરના આસી. કોઠારી સંત સ્વામીએ જણાવ્યું હતું કે, સંવત ૧૮૫૬ જેઠ વદ યોગીની એકદાશી પર્વના દિવસે ભગવાન નીલકંઠવર્ણી (ભગવાન સ્વામિનારાયણ)નું સૌપ્રથમ સૌરાષ્ટ્રમાં આવેલા પીપલાણામાં તેમના ગુરૂ રામાનંદ સ્વામી સાથે મિલન થયું હતું. જેથી આ દિવસનું વિશેષ માહાત્મય છે.